Tähtiviiri
Sano, näätkö sa, oi, kun nyt koittavi koi
 hämyhetkeimme vartian vaarassa, työssä,
 mi valleimme harjoille valkeutta loi,
 rakasraitaisen, viirimme päivässä, yössä,
 kun pommit ne soi, tuhat tulta kun toi
 todistusta: viel’ lippumme liehua voi!
 Vapa vieläkö viirimme hulmuta saa,
 maja missä on urhean miehen ja maa?

 Mik’ on muureilla tuo, jota tuul’ auki luo,
 taas sulkein sen usmahan, veen, hämyn häivään?
 Vihamiehemme missä ne vartovat nuo
 yön hiljaisen hirmussa päästä jo päivään?
 Maa valkeutta juo. Säde aamun jo suo
 sen loistaa ja leimuta kuin tuli vuo.
 Se on viirimme! Kauan se hulmuta saa,
 maja missä on urhean miehen ja maa.

 On kunnia sen, sodan kauhuilta ken
 kodit turvaa, kun kansansa vaarassa häilyy,
 mut armoa Taaton on taivahisen,
 ett’ oomme nyt kansa, mi kansana säilyy.
 Sota oikeuden! Ja me voitamme sen!
»Jumal’ turvamme!» tunnus on sankarien.
 Vapa vieläkö viirimme hulmuta saa,
 maja missä on urhean miehen ja maa?

Francis Scott Key

en:The Star-Spangled Banner
es:Himno Nacional de Estados Unidos
he:הדגל זרוע הכוכבים
id:The Star-Spangled Banner
ja:星条旗
nl:The Star-Spangled Banner
pt:The Star-Spangled Banner
ru:Гимн США
tr:Amerika Birleşik Devletleri Ulusal Marşı